
Hrvatski zavod za javno zdravstvo 
Zagreb, 14. svibnja 2020. 


Preporuke za kupanje u moru i kopnenim površinskim vodama tijekom 
epidemije COVID-19 


Ove se preporuke odnose na provedbu mjera koje se primjenjuju za kupanje u moru i kopnenim 
površinskim vodama tijekom epidemije koronavirusa (COVID-19) radi zaštite osoblja i posjetitelja. 


1. Opće preporuke 





Vidljive obavijesti i informiranje gostiju. Na vidljivom mjestu na ulazu, kao i u samom prostoru gdje 
borave posjetitelji, nužno je postaviti informacije o higijenskim postupcima i sa smjernicama o 
pravilnom ponašanju i mjerama zaštite kojih se treba pridržavati ili koje vrijede u tom prostoru. Ako 
je dostupna odgovarajuća infrastruktura, moguće je razglasom povremeno oglašavati glasovne 
poruke kako bi se posjetitelje podsjetilo na nužno održavanje fizičkog razmaka i drugih općih mjera. 


Maksimalan broj osoba u prostorima. Za prostore morskih i slatkovodnih kupališta maksimalan broj 
osoba kojima je dopušten istovremeni boravak određuje se prema načelu 15 osoba na 100 m? neto 
površine prostora. 


Fizička udaljenost. Za sve posjetitelje i zaposlenike savjetuje se da se pridržavaju pravila fizičke 
udaljenosti od 1,5 metra. 


Opće i higijenske mjere. Opće mjere prevencije širenja bolesti COVID-19 dostupne su na: 
https://bit.ly/3cp9lvi. Preporuke za pridržavanje svih preventivnih mjera odnose se na sve površine 
morskih i slatkovodnih kupališta (vodene površine, plaže te prostore gdje su smještene prostorije 
garderobe, sanitarni čvorovi). 


2. Prostorni i tehnički uvjeti morskih i slatkovodnih kupališta 





Dezinfekcija ruku. Na razumnim razmacima te na vidljivim mjestima nužno je postavljanje dozatora s 
dezinfekcijskim sredstvom (npr. na bazi alkohola u koncentraciji ne manjoj od 70% ili drugog 
sredstva s deklariranim virucidnim djelovanjem prema uputama proizvođača i prikladnog za 
korištenje na koži). 


Fizička udaljenost. Koncesionar treba odvojiti ležaljke na način da se osigura fizička distanca 
(osigurati osobu koja može nadzirati propisane mjere) te dezinficirati ležaljke nekoliko puta dnevno, a 
obavezno nakon što određeni gost više ne koristi ležaljku te prije nego je drugi gost koristi. Ako 
prostori kupališta predviđaju druga sjedeća mjesta, njih je također potrebno rasporediti na 1,5 m 
udaljenosti. 

Odlaganje otpada. U svim otvorenim prostorima kupališta, kao i na razumnim razmacima na 
otvorenim prostorima preporučuje se postavljanje kanti za otpatke s odgovarajućim poklopcima. 


Korištenje vode. Prilikom boravka u vodi održavati fizičku distancu od 1,5 m. 


Uvjeti održavanje higijene sanitarnih čvorova. Potrebno je pojačati čišćenje i dezinfekcija sanitarnih 
prostora svaka dva sata (a po potrebi i češće), kao i pojačati broj zaposlenika za dnevna čišćenja u 
svakom sanitarnom čvoru. Istodobno, treba ograničiti korištenje sanitarnog čvora sukladno veličini i 
propisanim sanitarnim uvjetima. 


3. Prostori za usluživanje hrane i piće i trgovački sadržaji na morskim i slatkovodnim 
kupalištima 


Ugostiteljski objekti. Upute za ugostiteljske objekte dostupne su na mrežnoj stranici HZJZ-a: 
https://bit.ly/3cmgCoK 





4. Redoviti monitoring vode za rekreaciju: Monitoring provode djelatnici nadležnog Zavoda za javno 
zdravstvo, odnosno ovlašteni laboratoriji sukladno Planu i programu monitoringa morskih plaža i 
kopnenih kupališta. 


Djelatnici laboratorija koji provode uzorkovanje i analizu voda trebaju se pridržavati uobičajenih 
mjera zaštite i sigurnosti prilikom provedbe uzorkovanja i analiza, poštivajući pravila struke, opće 
mjere zaštite te opće preporuke o držanju fizičke distance i osobne higijene. 


